# 015 URED PREDSJEDNIKA REPUBLIKE HRVATSKE

Člankom 106. Ustava Republike Hrvatske određuje se:

(1) Predsjedniku Republike u obavljanju njegovih dužnosti pomažu savjetodavna tijela. Članove tih tijela imenuje i razrješuje Predsjednik Republike. Nisu dopuštena imenovanja koja su u suprotnosti s načelom diobe vlasti.

(2) Savjetodavni, stručni i drugi poslovi obavljaju se u Uredu Predsjednika Republike. Ustrojstvo i djelokrug Ureda uređuje Predsjednik Republike svojom odlukom. Ured Predsjednika Republike i stručne službe Vlade Republike Hrvatske surađuju u obavljanju poslova od zajedničkog interesa. Sredstva za rad Ureda Predsjednika Republike osiguravaju se u okviru državnog proračuna Republike Hrvatske.

Djelokrug Ureda obavlja se kroz sedam kabineta na čelu sa savjetnicima Predsjednika Republike koji pružaju političku podršku radu Predsjednika te Protokol, Služba za odnose s javnošću i Tajništvo Ureda u okviru kojeg se obavljaju pravni i kadrovski poslovi, financijsko-planski poslovi, informatički poslovi, poslovi upravljanja imovinom i tehnički poslovi te poslovi nabave roba i usluga za potrebe Ureda.

Tijekom 2024. godine Ured je pružao logističku i operativnu podršku Predsjedniku Republike Hrvatske u obavljanju dužnosti predstavljanja i zastupanja Republike Hrvatske u zemlji i inozemstvu organizacijom službenih i radnih posjeta Predsjednika s najvišim državnim dužnosnicima i predstavnicima zemalja Europske unije i svijeta.

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Izvršenje 2024. | Indeks izvršenje 2024./ plan 2024. | Indeks izvršenje 2024./2023. |
| 01505 Ured Predsjednika Republike Hrvatske | 5.676.694 | 6.817.859 | 6.510.824 | 95,5 | 114,7 |
| Ukupno 015 | 5.676.694 | 6.817.859 | 6.510.824 | 95,5 | 114,7 |

## 01505 Ured Predsjednika Republike Hrvatske

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Izvršenje 2024. | Indeks izvršenje 2024./ plan 2024. | Indeks izvršenje 2024./2023. |
| 01505 | 5.676.694 | 6.817.859 | 6.510.824 | 95,5 | 114,7 |

### 2104 DJELOVANJE PREDSJEDNIKA REPUBLIKE HRVATSKE

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Izvršenje 2024. | Indeks izvršenje 2024./ plan 2024. | Indeks izvršenje 2024./2023. |
| 2104 | 5.676.694 | 6.817.859 | 6.510.824 | 95,5 | 114,7 |

**Opis programa**

Ovlasti Predsjednika Republike Hrvatske utvrđene su ustavnim odredbama te nizom posebnih zakona. Predsjednik Republike Hrvatske predstavlja i zastupa Republiku Hrvatsku u zemlji i inozemstvu, brine za redovito i usklađeno djelovanje te za stabilnost državne vlasti, odgovara za obranu neovisnosti i teritorijalne cjelovitosti Republike Hrvatske, raspisuje izbore za Hrvatski sabor i saziva ga na prvo zasjedanje, raspisuje referendum u skladu s Ustavom, povjerava mandat za sastavljanje Vlade osobi koja uživa povjerenje većine svih zastupnika u Hrvatskom saboru, daje pomilovanja, dodjeljuje odlikovanja i priznanja određena zakonom te obavlja druge dužnosti određene Ustavom.

Cilj 1. Učinkovita koordinacija u pružanju potpore Predsjedniku Republike

**Opis provedbe cilja programa**

Tijekom 2024. godineUred je u potpunosti ostvario vrijednost iskazanog pokazatelja učinka.

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Osigurana logistička potpora Predsjedniku Republike u obavljanju Ustavom određenih zadaća i ovlasti | Logistička potpora je bitan element u osiguravanju svrhovitog i učinkovitog trošenja osiguranih proračunskih sredstava uz prethodne i naknadne kontrole | % | 100 | Ured | 100 | 100 | 100 |

#### A504000 ADMINISTRACIJA I UPRAVLJANJE

Zakonske i druge pravne osnove

Navođenje članaka odredaba zakona koji uređuju ovlasti Predsjednika Republike:

Ustav Republike Hrvatske – Članak 7., 17., 77., 78., 87., 89., 94., 98., 99., 100., 101., 102., 103., 104., 106., 109., 109.a, 109.b, 113., 116., 132., 133., 135. i 136.

Odluka o Uredu predsjednika Republike Hrvatske

Odluka o osnivanju Ureda predsjednika Republike Hrvatske

Zakon o vanjskim poslovima - Članak 10., 19., 22., 23, i 24.

Zakon o Oružanim snagama Republike Hrvatske - Članak 9., 25., 51., 90., 96., 100., 101.b, 113., 115., 116. i 191.

Zakon o obrani - Članak 7., 10., 11., 15., 23., 46., 46., 47., 48., 49., 50., 51., 52., 53., 54., 54.a, 55, 56.a, 9, 63. 65., 66., 68. i 76.

Zakon o sigurnosno-obavještajnom sustavu Republike Hrvatske - Članak 2., 4., 10. i 66.

Zakon o odlikovanjima i priznanjima Republike Hrvatske - Članak 2., 5., 26., 27., 32 i 36.

Zakon o pomilovanju - Članak 1.

Ustavni zakon o Ustavnom sudu Republike Hrvatske - Članak 8.

Zakon o izborima zastupnika u Hrvatski sabor - Članak 5.

Zakon o izborima zastupnika iz Republike Hrvatske u Europski parlament - Članak 7.

Zakon o sklapanju i izvršavanju međunarodnih ugovora - Članak 5., 8., 9., 12., 13., 14. i 25.

Zakon o Vladi Republike Hrvatske - Članak 4.

Zakon o sudovima - Članak 44. i 44.b

Zakon o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba - Članak 5.

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. | Plan 2024. | Izvršenje 2024. | Indeks izvršenje 2024./ plan 2024. | Indeks izvršenje 2024./2023. |
| A504000 | 5.473.029 | 6.678.764 | 6.378.330 | 95,5 | 116,5 |

U okviru aktivnosti A504000 Administracija i upravljanje sredstva su utrošena na podmirenje osnovnih potreba za redovito funkcioniranje Ureda predsjednika Republike Hrvatske u obnašanju savjetodavnih, administrativnih, stručnih i drugih poslova pripreme i provođenja odluka i akata koje donosi predsjednik Republike Hrvatske, kao i tehničkih, pomoćnih i drugih stručnih poslova koji se odnose na opremanje i uređenje Ureda, obavljanje poslova tekućeg i investicijskog održavanja objekata i uredskih prostora kojima upravlja Ured.

U okviru ove aktivnosti postoje 2 izvora financiranja: 11 Opći prihodi i primici i 31 Vlastiti prihodi.

Na izvoru financiranja 11 Opći prihodi i primici najznačajnija sredstva su utrošena na plaće, doprinose za obvezno zdravstveno osiguranje i ostale rashode za zaposlene. Od materijalnih rashoda najznačajnija sredstva utrošena su na programe Predsjednika RH (službena putovanja u zemlji i inozemstvu, najam službenog zrakoplova RH, troškovi reprezentacije prilikom ugošćenja stranih delegacija, odlikovanja i protokolarni pokloni), dok su preostala sredstva utrošena na uredski materijal, energente, usluge tekućeg i investicijskog održavanja, praćenje medija i pretplatu na tiskovine, ugovore o djelu vanjskih suradnika i posebnih savjetnika Predsjednika RH, održavanje i nadogranju web stranice, grafičke i tiskarske usluge, nabavu uredskog namještaja te fotografske opreme.

Na izvoru financiranja 31 Vlastiti prihodi sredstva su utrošena za nabavu hrane, pića i potrošnog materijala za internu službu ugostiteljstva.

Povećanje izvršenja u 2024.g. u odnosu na 2023.g. posljedica je ponajviše odluke o visini osnovice za obračun plaće u državnih dužnosnika te nove Uredbe o nazivima radnih mjesta, uvjetima za raspored i koeficijentima za obračun plaće u državnim službama.

#### K504004 INFORMATIZACIJA

Zakonske i druge pravne osnove

Odluka o Uredu predsjednika Republike Hrvatske,

Odluka o osnivanju Ureda predsjednika Republike Hrvatske

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. | Plan 2024. | Izvršenje 2024. | Indeks izvršenje 2024./ plan 2024. | Indeks izvršenje 2024./2023. |
| K504004 | 203.665 | 139.095 | 132.494 | 95,3 | 65,1 |

**Opis provedbe aktivnosti**

U okviru kapitalnog projekta K504004 Informatizacija sredstva su utrošena na nabavu licenci, računala i računalne opreme (diskovi, UPS uređaj, oprema za WiFi mrežu) te nadogradnju postojećih programskih rješenja (za financijsko-materijalno i uredsko poslovanje) u svrhu učinkovitijeg funkcioniranja informatičkog sustava.